వరంగల్ కోట
ఓరుగల్లు కోట నిర్మాణాన్ని తెలంగాణ చరిత్రలో సుస్థిర స్థానాన్ని కలిగి ఉన్న కాకతీయ వంశానికి చెందిన చక్రవర్తి గణపతి దేవుడు 1199వ సంవత్సరంలో ప్రారంభించగా, ఆయన కుమార్తె రాణి రుద్రమదేవి పూర్తి చేసారు. ఓరుగల్లు కోట అనేక చారిత్రక కట్టడాలు, అద్భుత శిల్పకళా సంపదకు నిలయం. కాకతీయ కీర్తితోరణాలు; స్వయంభూశివాలయం; ఏకశిల గుట్ట, గుండుచెరువు;, ఖుష్ మహల్ తదితర దర్శనీయ ప్రాంతాలు ఇక్కడ ఉన్నాయి. 
చరిత్ర ప్రకారం ఈ కోటకు మూడు ప్రాకారాలు ఉన్నాయి, ఆ ప్రాకారాల అవశేషాలు ఇప్పటికి కూడా చూడవచ్చు. మొదటి ప్రాకారం మట్టితో చేసినది దీనిని ధరణి కోట అని పిలుస్తారు. ఇది 20 అడుగుల ఎత్తు ఉంటుంది. రెండవ ప్రాకారములో ఉన్నది రాతి కోట గ్రానైటు రాళ్ళతో నిర్మితమైనది. రాతి కోటకు పెద్ద పెద్ద ఏకశిలా రాతి ద్వారాలు ఉన్నాయి. ఈ ద్వారాల ఎత్తు 30 అడుగులు ఉండి ఏకశిల నిర్మితమైనవి. కోట ద్వారం మీద కీర్తి తోరణాలు ఉన్నాయి (పూర్ణ కుంభం వంటివి). ఈ కీర్తి తోరణాలు ఇప్పటి తెలంగాణ రాష్ట్ర ఆధికారిక చిహ్నంగా ఉన్నాయి.
కాకతీయుల కాలంలో ఈ కోట దాదాపు 19 చదరపు కి.మీ. విస్తీర్ణంలో వ్యాపించి శోభిల్లుతూ ఉండేది
అశోక్‌నగర్
చందేరి కోట పట్టణానికి 71మీటర్ల ఎత్తున ఉన్న కొండ మీద నిర్మిచబడ్జింది. కోటగోడలు చందేరీని పాలించిన ముస్లిం పాలకులు నిర్మించారు. కోటకు చేరుకోవడానికి 3 ద్వారాలు ఉన్నాయి. పైన ఉన్న ద్వారాన్ని హవా పౌర్ దిగువ ద్వారాన్ని కుని దర్వాజా (రక్తద్వారం) అంటారు. ఇక్కడ నేరస్తులను బురుజుల నుండి కిందకు త్రోసివేస్తారు వారి వారిశరీరాలు రక్తసిక్తమై ముక్కలు ముక్కలుగా మారి మరస్తారు కనుక దీనిని రక్తద్వారం అంటారు. కోటలో రెండు శిథిల రాజభవనాలు (హవా మరియు నౌఖండా) మాత్రమే ఉన్నాయి. వీటిని చందేలాను పాలించిన రాజప్రతినిధులు నిర్మించారు. 
కోటకు ఉత్తరసరిహద్దులో ఉన్న గెస్ట్‌హౌస్ నుండి దృశ్యం అందగా కనిపిస్తుంది. ఇక్కడి నుండి కింద ఉన్న గ్రామాలు అందగా కనిపిస్తాయి. 
కోటకు ఆగ్నేయంలో ఉన్న ద్వారాన్ని కట్టి - ఘట్టి కొండవైపు ఉంటుంది. ఇది 59 మీ పొడవు మరియు 12 మీ వెడల్పు ఉంది. మధ్యభాగంలో 24 మీ ఎత్తు ఉంటుంది. మద్యలో ద్వారంలా రాయి ఆర్చిలాగా మలచబడి ఉంది.